Môže kombinácia Duphastonu a Biobalance menopause zvýšiť tlak? Je možné použiť bylinkový čaj na jeho zníženie?
Dobrý deň , užívať duphaston a užila som výživový doplnok Biobalance menopause a akosi sai dvihol tlak môže to byť touto kombináciou? Poprípade môžem si dať bylinkový čaj na zníženie tlaku? Dakujem
Dobrý deň.
Ďakujeme za Vašu otázku.
Medzi uvedenými prípravkami neboli pozorované žiadne vzájomné inetrakcie. Súčasne počas užívania prípravku Biobalance Menopause nebolo zvýšenie krvného tlaku pozorované. Vzhľadom však na to, že u výživových doplnkov neboli vykonávané klinické skúšky, prípadné vedľajšie účinky nemuseli byť zistené. Zmeny krvného tlaku sa môžu objaviť v dôsledku samotnej menopauzy, môžu však mať iné príčiny. V prípade mierneho zvýšenia je postačujúca zmena životného štýlu a zníženie príjmu soli. Základom je dostatok spánku, zdravá vyvážená strava, pohyb. pri nadváhe zníženie hmotnosti, obmedzenie fajčenia, príjmu kofeínu a alkoholu. Súčasťou prevencie kardiovaskulárnych ochorení je napríklad aj dostatočný prísun
magnézia
, antihypertenzívne pôsobí aj cesnak, či niektoré byliny (hloh, imelo).
Prajem pekný zvyšok dňa.
S pozdravom
Mgr. Barbora Bičanovská